วัน แบงค็อก ฟอรัม

วัน แบงค็อก ฟอรัม (One Bangkok Forum) เป็นศูนย์ประชุมและโรงมหรสพอเนกประสงค์ในโครงการวัน แบงค็อก ตั้งอยู่ที่ชั้น 2-3 ของอาคารเดอะ ฟอรัม ทางทิศตะวันออกเฉียงเหนือของโครงการ ใกล้ ๆ กับซอยอรุณมักกินนอน อันเป็นส่วนหนึ่งของพื้นที่ค้าปลีกส่วนที่ 4 (R4) ของโครงการ ซึ่งเป็นตำแหน่งเดียวกับบางกอก ฮอลล์ ศูนย์ประชุมในพื้นที่สวนลุมไนท์บาซาร์ในอดีต บริหารงานโดยบริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์ จำกัด ในเครือทีซีซี แอสเซ็ทส์ เช่นเดียวกันกับศูนย์การประชุมแห่งชาติสิริกิติ์และสามย่านมิตรทาวน์ฮอลล์ที่อยู่ในเครือเดียวกัน
วัน แบงค็อก ฟอรัม มีพื้นที่ทั้งหมด 5 ชั้น ประกอบด้วย ชั้น 3 เป็นห้องโถงเอกขนาดใหญ่ รองรับการจัดกิจกรรม เช่น มหรสพ คอนเสิร์ต และการจัดแสดงสินค้า โดยมีห้องพักสำหรับ VIP บนชั้น 3M อีก 4 ห้อง, ชั้น 2 เป็นห้องประชุมย่อยจำนวน 4 ห้อง, ชั้น 1 เป็นโรงเบียร์ช้าง แคนวาส และชั้น G เป็นซูเปอร์มาร์เก็ตบิ๊กซี บางกอก มาร์เช่

**องค์ประกอบ**
วัน แบงค็อก ฟอรัม เป็นศูนย์ประชุมหลักภายในโครงการวัน แบงค็อก ถูกออกแบบและก่อสร้างขึ้นเพื่อใช้เป็นหนึ่งในพื้นที่เปิดโล่งสำหรับจัดกิจกรรมการแสดงและกิจกรรมทางสังคม โดยเน้นการจัดกิจกรรมประเภทการแสดง เช่น มหรสพ และคอนเสิร์ต เป็นหลัก ในขณะเดียวกันยังสามารถปรับเปลี่ยนเป็นโถงประชุมและโถงจัดแสดงสินค้าได้อีกด้วย ประกอบด้วยพื้นที่สำคัญ ดังนี้- ห้องโถงเอก ตั้งอยู่บริเวณชั้น 3 ของอาคาร มีพื้นที่ 6,000 ตารางเมตร โดยมีที่นั่งส่วนหนึ่งเป็นแบบพับเก็บได้ และมีที่นั่งแบบอัฒจันทร์จัดวางแนวนอนตามความยาวของโถงประชุม และห้องพักรับรองสำหรับบุคคลสำคัญมาก (VIP Box) ด้านซ้าย-ขวาอีกจำนวน 4 ห้องบริเวณชั้น 3M เพดานติดตั้งหลอดไฟแอลอีดีพร้อมเดินสายไฟเบอร์ออพติกเต็มพื้นที่- ห้องประชุมย่อย จำนวน 4 ห้อง ตั้งอยู่บริเวณชั้น 2 ของอาคาร พื้นที่รวม 4,000 ตารางเมตร
นอกจากพื้นที่หลักแล้ว ภายในอาคารเดอะ ฟอรัม ยังมีพื้นที่พักคอยและร้านค้าสำหรับให้บริการอีกจำนวนหนึ่ง พื้นที่รวม 40,000 ตารางเมตร ดังนี้- โรงเบียร์ช้าง แคนวาส ตั้งอยู่ที่ชั้น 1 ของอาคาร- บิ๊กซี บางกอก มาร์เช่ ตั้งอยู่ที่ชั้น G ของอาคาร
ในขณะเดียวกัน พื้นที่ตั้งแต่ชั้น G ถึงชั้น 2 ยังเชื่อมต่อกับอาคารโพสต์ 1928 และอาคารวัน แบงค็อก ทาวเวอร์ 5 ได้ด้วย

**การใช้งาน**
วัน แบงค็อก ฟอรัม เริ่มใช้งานครั้งแรกทันทีในพิธีเปิดโครงการวัน แบงค็อก เมื่อวันที่ 25 ตุลาคม พ.ศ. 2567 โดยมีเฉพาะแขกที่เป็นกลุ่มบุคคลสำคัญมากหรือวีไอพีที่เข้าร่วม ก่อนเปิดใช้งานในเชิงสาธารณะครั้งแรกด้วยคอนเสิร์ต "เบลนด์ 285 ทูเกตเตอร์ พรีเซนต์ เทสต์ดี บี ซิกเนเจอร์ เฟสต์" ของบริษัท ไทยเบฟเวอเรจ จำกัด (มหาชน) ในวันที่ 29 พฤศจิกายน พ.ศ. 2567 โดยโครงการคาดว่าจะมีงานทั้งงานจัดแสดงและคอนเสิร์ตจัดอย่างต่อเนื่องตั้งแต่ปี พ.ศ. 2568 เป็นต้นไป

**งานที่จัดในพื้นที่**
 25 ตุลาคม พ.ศ. 2567 — พิธีเปิดโครงการวัน แบงค็อก- 29 พฤศจิกายน พ.ศ. 2567 — เบลนด์ 285 ทูเกตเตอร์ พรีเซนต์ เทสต์ดี บี ซิกเนเจอร์ เฟสต์ โดยไทยเบฟเวอเรจ- 6 ธันวาคม พ.ศ. 2567 — แฮปปี้บัสเดย์ เดอะ เฟิร์สท์ เยียร์ ไดอารี คอนเสิร์ต โดยซันเรย์ มิวสิค - 25 มกราคม – 2 กุมภาพันธ์ พ.ศ. 2568 — เทศกาลหนังทดลองกรุงเทพ ครั้งที่ 7 - 15 กุมภาพันธ์ พ.ศ. 2568 — ช้าง มิวสิค คอนเนคชั่น พรีเซนต์ ซียู-ทียู อาฟเตอร์ ปาร์ตี้ 2025- 11 มีนาคม พ.ศ. 2568 — เดอะกีตาร์แม็กอะวอร์ดส์ 2025- 15–23 มีนาคม พ.ศ. 2568 — แสงโสม มูนแล็บ ปรากฏการณ์ ‘พระจันทร์ 4 ฤดู 4 ฟีลลิ่ง’- 4–6 เมษายน พ.ศ. 2568 — บอดี้สแลม พาวเวอร์ ออฟ เดอะ บี-ไซด์ คอนเสิร์ต ความฝันกับจักรวาล วิธ เดอะ ออร์เคสตรา พรีเซนเท็ด บาย คิง เพาเวอร์ ไทย เพาเวอร์- 30-31 พฤษภาคม พ.ศ.2568 - ROYAL JAZZ FOR THE CHAIPATTANA FOUNDATION

**งานที่เคยมีกำหนดจัดในพื้นที่**
 14 ธันวาคม พ.ศ. 2567 — เด็กเทปเฟส (ย้ายไปจัดที่ไบเทคไลฟ์แทน)

**อ้างอิง**

**แหล่งข้อมูลอื่น**
 name=One Bangkok Forum
ฟอรัม
หมวดหมู่:สถานที่จัดงานที่ก่อตั้งในปี พ.ศ. 2567
หมวดหมู่:ก่อตั้งในกรุงเทพมหานครในปี พ.ศ. 2567
หมวดหมู่:ศูนย์ประชุมและศูนย์แสดงสินค้าในประเทศไทย
หมวดหมู่:สิ่งก่อสร้างในเขตปทุมวัน